CELEX: 32012D0640
Language: da
Date: 2012-10-11 00:00:00
Title: 2012/640/EU: Kommissionens gennemførelsesafgørelse af 11. oktober 2012 om tildeling af ekstra havdage til Spanien i ICES-afsnit VIIIc og IXa undtagen Cadizbugten (meddelt under nummer C(2012) 7086)

17.10.2012   
            
            
               DA
            
            
               Den Europæiske Unions Tidende
            
            
               L 284/13
            
         KOMMISSIONENS GENNEMFØRELSESAFGØRELSE
   af 11. oktober 2012
   om tildeling af ekstra havdage til Spanien i ICES-afsnit VIIIc og IXa undtagen Cadizbugten
   (meddelt under nummer C(2012) 7086)
   (Kun den spanske udgave er autentisk)
   (2012/640/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 43/2012 af 17. januar 2012 om fastsættelse for 2012 af fiskerimuligheder for EU-fartøjer for visse fiskebestande og grupper af fiskebestande, der ikke er omfattet af internationale forhandlinger eller aftaler (1), særlig punkt 8 i bilag IIB, og
   ud fra følgende betragtninger:
   
               (1)
            
            
               I punkt 5.1 og tabel I i bilag IIB til forordning (EU) nr. 43/2012 fastsættes det maksimale antal dage, som EU-fartøjer med en længde på 10 m og derover, der medfører regulerede redskaber (bundtrawl, snurrevod eller lignende redskaber med en maskestørrelse på mindst 32 mm, garn med en maskestørrelse på mindst 60 mm og langliner til bundfiskeri), må være til stede i ICES-afsnit VIIIc og IXa undtagen Cadizbugten i perioden 1. februar 2012-31. januar 2013.
            
         
               (2)
            
            
               I henhold til punkt 8.5 i bilag IIB til forordning (EU) nr. 43/2012 kan Kommissionen ved hjælp af en gennemførelsesretsakt tildele medlemsstaterne et antal ekstra dage til søs, som de kan benytte til at tillade fartøjer, som fører deres flag, og som medfører et hvilket som helst reguleret redskab, at være til stede i området på baggrund af foranstaltninger for endeligt ophør med fiskerivirksomhed, der har fundet sted mellem den 1. februar 2011 og den 31. januar 2012.
            
         
               (3)
            
            
               Den 28. juni 2012 fremsendte Spanien en anmodning, hvoraf det fremgår, at otte fiskerfartøjer er hørt endeligt op med fiskerivirksomhed, der har fundet sted mellem den 1. februar 2011 og den 31. januar 2012. På basis af de indsendte oplysninger og beregningsmetoden i punkt 8.2 i samme bilag IIB bør Spanien for perioden 1. februar 2012-31. januar 2013 tildeles 7 ekstra havdage for de fartøjer, der er omhandlet i punkt 1 i nævnte bilag.
            
         
               (4)
            
            
               Foranstaltningerne i denne afgørelse er i overensstemmelse med udtalelse fra Komitéen for Fiskeri og Akvakultur —
            
         VEDTAGET DENNE AFGØRELSE:
   Artikel 1
   Det maksimale antal dage, som fiskerfartøjer, der fører spansk flag og medfører regulerede redskaber, og som ikke er omfattet af de særlige bestemmelser i punkt 6.1 i bilag IIB til forordning (EU) nr. 43/2012, må være til stede i ICES-afsnit VIIIc og IXa undtagen Cadizbugten, jf. tabel I i samme bilag, sættes op til 157 dage om året.
   Artikel 2
   Denne beslutning er rettet til Kongeriget Spanien.
   
      Udfærdiget i Bruxelles, den 11. oktober 2012.
      
         
            På Kommissionens vegne
         
         Maria DAMANAKI
         
            Medlem af Kommissionen
         
      
   
   
      (1)  EUT L 25 af 27.1.2012, s. 1